CELEX: 32018D0005
Language: fi
Date: 2018-01-03 00:00:00
Title: Komission täytäntöönpanopäätös (EU) 2018/5, annettu 3 päivänä tammikuuta 2018, täytäntöönpanopäätöksen 2012/270/EU muuttamisesta organismien Epitrix cucumeris (Harris), Epitrix papa sp. n., Epitrix subcrinita (Lec.) ja Epitrix tuberis (Gentner) aiheuttamien oireiden sekä asianmukaisten rajattujen alueiden perustamisen osalta (tiedoksiannettu numerolla C(2017) 8788)

5.1.2018   
            
            
               FI
            
            
               Euroopan unionin virallinen lehti
            
            
               L 2/11
            
         KOMISSION TÄYTÄNTÖÖNPANOPÄÄTÖS (EU) 2018/5,
   annettu 3 päivänä tammikuuta 2018,
   täytäntöönpanopäätöksen 2012/270/EU muuttamisesta organismien Epitrix cucumeris (Harris), Epitrix papa sp. n., Epitrix subcrinita (Lec.) ja Epitrix tuberis (Gentner) aiheuttamien oireiden sekä asianmukaisten rajattujen alueiden perustamisen osalta
   
      
         (tiedoksiannettu numerolla C(2017) 8788)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
   sekä katsoo seuraavaa:
   
               (1)
            
            
               Sen jälkeen, kun komission täytäntöönpanopäätöstä 2012/270/EU (2) muutettiin viimeksi täytäntöönpanopäätöksellä (EU) 2016/1359 (3), kokemus on osoittanut, että pintakäytävät ja niihin liittyvät toukkien kaivamat pienet reiät perunan mukuloiden kuoren alla ovat luotettavia merkkejä asianomaisten organismien aiheuttamasta saastunnasta. Siksi täytäntöönpanopäätöksessä 2012/270/EU vahvistettuja, tarkastuksia, tutkimuksia, tiedoksiantoa ja alueiden rajaamista koskevia säännöksiä ei pitäisi soveltaa pelkästään silloin, kun asianomaisia organismeja esiintyy perunan mukuloissa vaan myös silloin, kun näitä merkkejä havaitaan ilman mainittua organismia.
            
         
               (2)
            
            
               Sen vuoksi täytäntöönpanopäätöstä 2012/270/EU olisi muutettava.
            
         
               (3)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Täytäntöönpanopäätöksen 2012/270/EU muuttaminen
   Muutetaan täytäntöönpanopäätös 2012/270/EU seuraavasti:
   
               1)
            
            
               Korvataan 3 artiklan 1 kohdan kolmannen alakohdan a alakohta seuraavasti:
               
                           ”a)
                        
                        
                           suoritettava tiivistä seurantaa asianomaisten organismien ja perunan mukuloissa olevien, niiden aiheuttaman saastunnan merkkien esiintymisen varalta suorittamalla asianmukaisia perunakasvien ja tarvittaessa muiden isäntäkasvien tarkastuksia, myös pelloilla, joilla kyseiset kasvit kasvavat, vähintään 100 metrin säteellä pakkauslaitoksesta;”
                        
                     
         
               2)
            
            
               Korvataan 4 artikla seuraavasti:
               ”4 artikla
               Asianomaisia organismeja koskevat tutkimukset ja tiedoksiannot
               1.   Jäsenvaltioiden on tehtävä alueellaan vuosittain virallisia tutkimuksia asianomaisten organismien ja niiden aiheuttaman saastunnan merkkien esiintymisestä perunan mukuloissa ja tarvittaessa muissa isäntäkasveissa, myös pelloilla, joilla perunan mukuloita kasvatetaan.
               Jäsenvaltioiden on annettava tutkimusten tulokset tiedoksi komissiolle ja muille jäsenvaltioille vuosittain viimeistään 30 päivänä huhtikuuta.
               2.   Kaikki tapaukset, joissa jotakin asianomaista organismia tai sen aiheuttaman saastunnan merkkejä perunan mukuloissa esiintyy tai esiintymistä epäillään, on annettava välittömästi tiedoksi vastuussa oleville viranomaisille.”
            
         
               3)
            
            
               Korvataan 5 artiklan 1 kohta seuraavasti:
               ”1.   Jos jäsenvaltio vahvistaa 4 artiklan 1 kohdassa tarkoitettujen tutkimusten tulosten tai muun näytön perusteella jonkin asianomaisen organismin tai sen aiheuttaman saastunnan merkkien esiintymisen perunan mukuloissa osalla alueestaan, kyseisen jäsenvaltion on viipymättä määritettävä rajattu alue, joka koostuu saastuneesta vyöhykkeestä ja puskurivyöhykkeestä liitteessä II olevan 1 jakson mukaisesti.
               Sen on toteutettava liitteessä II olevan 2 jakson mukaiset toimenpiteet.”
            
         
               4)
            
            
               Muutetaan liitteet I ja II tämän päätöksen liitteen mukaisesti.
            
         2 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 3 päivänä tammikuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanopäätös 2012/270/EU, annettu 16 päivänä toukokuuta 2012, kiireellisistä toimenpiteistä Epitrix cucumeris (Harris)-, Epitrix similaris (Gentner)-, Epitrix subcrinita (Lec.)- ja Epitrix tuberis (Gentner) -organismien unioniin kulkeutumisen ja siellä leviämisen estämiseksi (EUVL L 132, 23.5.2012, s. 18).
   
      (3)  Komission täytäntöönpanopäätös (EU) 2016/1359, annettu 8 päivänä elokuuta 2016, kiireellisistä toimenpiteistä Epitrix cucumeris (Harris)-, Epitrix similaris (Gentner)-, Epitrix subcrinita (Lec.)- ja Epitrix tuberis (Gentner) -organismien unioniin kulkeutumisen ja siellä leviämisen estämiseksi annetun täytäntöönpanopäätöksen 2012/270/EU muuttamisesta (EUVL L 215, 10.8.2016, s. 29).
   
      LIITE
      Muutetaan täytäntöönpanopäätöksen 2012/270/EU liitteet I ja II seuraavasti:
      
                  1)
               
               
                  Korvataan liitteessä I olevan 1 jakson 3 kohdan a alakohta seuraavasti:
                  
                              ”a)
                           
                           
                              tieto siitä, että perunan mukulat on välittömästi ennen vientiä suoritetussa virallisessa tarkastuksessa todettu vapaiksi kyseessä olevista asianomaisista organismeista ja niiden aiheuttaman saastunnan merkeistä ja että ne sisältävät enintään 0,1 prosenttia multaa;”
                           
                        
            
                  2)
               
               
                  Muutetaan liite II seuraavasti:
                  
                              a)
                           
                           
                              Muutetaan 1 jakso seuraavasti:
                              
                                          i)
                                       
                                       
                                          Korvataan 1 kohdan a alakohta seuraavasti:
                                          
                                                      ”a)
                                                   
                                                   
                                                      saastunut vyöhyke, joka sisältää ainakin pellot, joilla on vahvistettu jonkin asianomaisen organismin tai sen aiheuttaman saastunnan merkkien esiintyminen perunoiden mukuloissa, sekä pellot, joilla saastuneita perunan mukuloita on kasvatettu; ja”
                                                   
                                                
                                    
                                          ii)
                                       
                                       
                                          Korvataan 3, 4 ja 5 kohta seuraavasti:
                                          
                                                      ”3)
                                                   
                                                   
                                                      Määrittäessään saastunutta vyöhykettä ja puskurivyöhykettä jäsenvaltioiden on otettava huomioon seuraavat tekijät: asianomaisten organismien biologia, saastumisaste, isäntäkasvien levinneisyys, näyttö asianomaisten organismien vakiintumisesta ja asianomaisten organismien kyky levitä luonnollisesti.
                                                   
                                                
                                                      4)
                                                   
                                                   
                                                      Jos jonkin asianomaisen organismin tai sen aiheuttaman saastunnan merkkien esiintyminen perunan mukuloissa saastuneen vyöhykkeen ulkopuolella varmistuu, saastuneen vyöhykkeen ja puskurivyöhykkeen rajoja on tarkasteltava uudelleen ja muutettava vastaavasti.
                                                   
                                                
                                                      5)
                                                   
                                                   
                                                      Jos rajatulla alueella ei 4 artiklan 1 kohdassa tarkoitettujen tutkimusten perusteella ole havaittu kyseistä asianomaista organismia eikä merkkejä kyseisen organismien aiheuttamasta saastunnasta perunoiden mukuloissa kahden vuoden aikana, asianomaisen jäsenvaltion on vahvistettava, että kyseistä organismia ei enää esiinny kyseisellä alueella ja että alue ei enää ole rajattu. Sen on tiedotettava asiasta komissiolle ja muille jäsenvaltioille.”
                                                   
                                                
                                    
                        
                              b)
                           
                           
                              Korvataan 2 jakson 2 kohta seuraavasti:
                              
                                          ”2)
                                       
                                       
                                          tiivis seuranta asianomaisten organismien tai perunoiden mukuloissa olevien, niiden aiheuttaman saastunnan merkkien esiintymisen varalta suorittamalla asianmukaisia tarkastuksia;”.